דייוויד ספייד

דייוויד ויין ספייד (באנגלית: David Wayne Spade; נולד ב-22 ביולי 1964) הוא שחקן, קומיקאי, סופר ומגיש טלוויזיה אמריקאי. הוא התפרסם בשנת 1990 בתור חבר צוות התוכנית "סאטרדיי נייט לייב", לאחר מכן הוא החל בקריירת משחק בקולנוע ובטלוויזיה. בין הסרטים בהם הוא כיכב ניתן למנות את "טומי בוי", "ג'ו דירט" ו"מגודלים". בטלוויזיה הוא מוכר מהסיטקומים: "8 כללים פשוטים", "תהרוג אותי וזהו" ו"חוקי המשחק". הוא גם דיבב את קולו של קוזקו בסרט ההנפשה "הקיסר נפל על הראש". סגנונו הקומי, גם בסטנד-אפ וגם במשחק, מתאפיין בסרקזם. ספייד נולד בברמינגהאם, מישיגן שבארצות הברית למשפחה מרקע נוצרי. אימו היא ג'ודית' (לבית מיק) כתבת ועורכת מגזין, ואביו ויין מ' ספייד הוא נציג מכירות. אחיו הם בריאן ואנדי ספייד. אחיו אנדי הוא יזם שיחד עם אשתו המנוחה קייט ספייד (גיסתו של דייוויד), היו שותפים לייסודו של מותג האופנה "קייט ספייד ניו-יורק". ספייד ומשפחתו עברו לסקוטסדייל, אריזונה, כאשר דייוויד היה בן ארבע. ספייד למד בתיכון ולאחר מכן במכללה בסקוטסדייל, לפני שעבר לאוניברסיטה של מדינת אריזונה, שם הוא קיבל את התואר הראשון במנהל עסקים ב-1986. בעזרתו של חברו, הקומיקאי דניס מילר, הצטרף ספייד לתוכנית המערכונים "סאטרדיי נייט לייב" ב-1988. עד 1990 הפך לחבר צוות קבוע ולכותב ושם נהיה ידוע בסרקזם שלו. חלק מהדמויות שלו נהפכו ללהיטים, ביניהן תפקידו כדיילת במופע "Total Bastard Airlines", פקיד הקבלה של דיק קלארק בו הוא שואל אנשים ללא הבחנה, "ומי אתה?" וככתב מגזין "Hollywood Minute" בו הוא מספר בדיחות קצרות על סלבריטאים. הוא גם ביצע חיקויים של סלבריטאים, כולל בראד פיט ומייקל ג'יי פוקס. בראיונות עימו סיפר ספייד שהמופע "Hollywood Minute" זה שהבטיח את מעמדו. אחד הרגעים הידועים ב"Hollywood Minute" התרחש ב-1996. בעת שתמונתו של אדי מרפי, שבעצמו הופיע בעבר ב"סאטרדיי נייט לייב", הופיעה על המסך, קרא ספייד "תראו, ילדים, כוכב נופל. הביעו משאלה!", בהתייחס לכישלון סרטו של מרפי בקופות באותו הזמן, "ערפד בברוקלין". האמירה הובילה לקריאות בוז מהקהל והרגיזה את מרפי שכעסו על ספייד ועל "סטרדיי נייט לייב" נמשך גם שנים אחר כך. אף על פי שרוב המשתתפים עזבו ב-1995, ספייד נשאר שנה נוספת כדי לעזור לשלב את הצוות החדש. הוא עזב ב-1996 עקב שחיקה. לדבריו "אני עוזב את זה כדי להוריד את הלחץ, לא כדי להיות כוכב קולנוע. אתה לא יכול להישאר שם לנצח, זה הורג אותך מבפנים. מזדקנים פה בשנות כלב. זה מקום קשוח." הוא חזר כאורח בפרק ב-1998 ופעם נוספת ב-2005. ספייד הופיע יחד עם שותפו ל"סאטרדיי נייט לייב", כריס פארלי בשתי קומדיות חבר'ה, "טומי בוי" (1995) ו"כבשה שחורה" (1996). ב-1997, בשעה שהשניים תכננו את הסרט השלישי, מת פארלי ממנת יתר בגיל 33. כאשר ספייד סירב להשתתף בהלוויה, נפוצו שמועות על כך שהיחסים בין השניים הדרדרו. ספייד הודה כי היה ביניהם מתח, שחלקית נבע מעיית הסמים של פארלי, אך ציין כי הסיבה שהוא לא השתתף בהלוויה הייתה פשוט מפני שהיה לו קשה להתמודד עם זה רגשית. ב-2001 כיכב ספייד לראשונה כדמות הראשית בסרט "ג'ו דירט" שבו גם השתתף בכתיבה. ב-2003 כיכב ספייד שוב בסרט, "דיקי רוברטס: ילד פלא לשעבר". גם פה ספייד היה שותף לכתיבה. זה היה הסרט הראשון מני רבים שבו השתתף ספייד והופקו על ידי שותפו לצוות "Saturday Night Live", אדם סנדלר. הבולטים שבהם הם "מגודלים" (2010) ו"מגודלים 2" (2013) בהם הופיעו ספייד וסנדלר בתפקידים הראשיים ושהיו להצלחה בקופות. אף על פי שקיבל מספר הצעות לככב בתוכנית טלוויזיה משלו, הוא דחה אותן והצטרף לצוות השחקנים של קומדיית המצבים "תהרוג אותי וזהו", לצד לורה סאן ג'אקומו וג'ורג' סיגל, שנמשכה שבע עונות בין השנים 1997 ל-2003. בסדרה גילם ספייד את פקיד הקבלה הסרקסטי דניס פינץ'. הוא אירח את התוכנית "The Showbiz Show with David Spade" בערוץ קומדי סנטרל במשך שלוש עונות, בין ספטמבר 2005 ועד אוקטובר 2007. בתוכנית ספייד התבדח על הוליווד וסלבריטאיה באופן דומה לזה שעשה ב"Hollywood Minute" ב"סטרדיי נייט לייב". מ-2007 ועד 2013, כיכב ספייד בסדרה "חוקי המשחק" של רשת CBS. ספייד היה אחד הקריינים של משחק הווידאו "האגדה של ספירו: התחלה חדשה". הוא סיפק את קולה של השפירית המלווה את ספירו, ספארקס. ספייד היה מועמד לפרס האמי על כתיבתו ב"סאטרדיי נייט לייב". על תפקידו כדניס פינץ' בסדרה "תהרוג אותי וזהו" קיבל גם כן מועמדות לפרס אמי ושתי מועמדויות לפרס גלובוס הזהב. ב-5 בספטמבר 2003, קיבל ספייד כוכב בשדרת הכוכבים של הוליווד. ספייד יצא עם מספר שחקניות וסלבריטאיות, לרבות הת'ר לוקליר, ג'ולי בואן, טרי האטצ'ר ונאייה ריברה. לו ולדוגמנית הפלייבוי ג'יליאן גרייס יש בת, הארפר, שנולדה ב-26 באוגוסט 2008. בדצמבר 2005, תרם ספייד 100,000 דולרים למשטרת פיניקס. התרומה אפשרה רכישת כלי נשק עבור קציני המשטרה. ספייד גם תרם 200,000 דולרים עבור נפגעי טורנדו באוקלוהומה ב-2013, 100,000 דולרים באתגר דלי הקרח ב-2014, ו-100,000 דולרים לנפגעי מחלות נפש ביוני 2018 לאחר התאבדותה של גיסתו, מעצבת האופנה קייט ספייד. ספייד מתגורר בבוורלי הילס, קליפורניה. ביוני 2017, הבית שלו נפרץ. בעבר הותקף גם על ידי עוזרו. ספייד פרסם שני ספרים, "Almost Interesting" האוטוביוגרפי שיצא בשנת 2015, ו-"A Polaroid Guy in a Snapchat World" שיצא לאור ב-2018 וזמין בגרסת ספר מוקלט בלבד. הוא קרוב משפחה של השחקנית רייצ'ל ברוסנהאן. מדיה וקבצים בנושא דייוויד ספייד בוויקישיתוף אתר האינטרנט הרשמי של דייוויד ספייד (באנגלית) דייוויד ספייד, ברשת החברתית פייסבוק דייוויד ספייד, ברשת החברתית אקס (טוויטר) דייוויד ספייד, ברשת החברתית אינסטגרם דייוויד ספייד, במסד הנתונים הקולנועיים IMDb (באנגלית) דייוויד ספייד, באתר AllMovie (באנגלית) דייוויד ספייד, באתר Rotten Tomatoes (באנגלית) דייוויד ספייד, באתר Box Office Mojo (באנגלית) דייוויד ספייד, במסד הנתונים הקולנועיים KinoPoisk (ברוסית) דייוויד ספייד, באתר MusicBrainz (באנגלית) דייוויד ספייד, באתר Songkick (באנגלית) הקומיקאי דיוויד ספייד הותקף בביתו, באתר וואלה, 30 בנובמבר 2000 איתמר רונאל, ‏מריח כמו קריירה כושלת, באתר ‏מאקו‏, 25 בספטמבר 2017 "David Spade Biography (1964-)". FilmReference.com. נבדק ב-20 באוגוסט 2018. {{cite web}}: (עזרה) Johnson, Allan (29 בדצמבר 2003). "David Spade knows how to shovel sarcasm". Houston Chronicle. {{cite web}}: (עזרה) "David Spade Biography". yahoo.com. ארכיון מ-2011-10-28. נבדק ב-2018-08-17. "David Spade - Film Actor, Actor, Television Actor". נבדק ב-2018-08-20. "Just Shoot Me. Cast: David Spade". tbs.com. 2014. אורכב מ-המקור ב-16 במרץ 2014. {{cite web}}: (עזרה) "David Spade". IMDb. Grove, Llyod (25 בפברואר 1998). "DAVID SPADE'S BEST DIGS". Washington post. {{cite web}}: (עזרה) Horgan, Richard (17 באפריל 2013). "Lorne Michaels Admits Infamous SNL Eddie Murphy Crack Was a Mistake". FishbowlLA. {{cite web}}: (עזרה) Grow, Kory (30 באפריל 2014). "David Spade Explains Why He Didn't Attend Chris Farley's Funeral". Rolling Stone. נבדק ב-8 במאי 2023. {{cite web}}: (עזרה) The Showbiz Show with David Spade "TVSeriesFinale.com" The Legend of Spyro: A New Beginning Review "gamespot.com" David Spade "emmys.com" David Spade "goldenglobes.com" Moehringer, J. R. (1 באוקטובר 2008). "The Don Juan of Our Time". Los Angeles Magazine. {{cite news}}: (עזרה) Zimmerman, Amy (4 באפריל 2017). "The Tao of David Spade: Hollywood's Unlikeliest Pickup Artist". The Daily Beast (באנגלית). {{cite news}}: (עזרה) "David Spade Becomes a Dad". People. נבדק ב-21 באוגוסט 2018. {{cite web}}: (עזרה) David Spade Helps Phoenix Police Pay for Guns People Magazine, December 22, 2008 "David Spade Donates $200,000 to Red Cross for Oklahoma Tornado Relief Efforts". Enews. 2013-05-21. נבדק ב-2018-08-21. "DAVID SPADE ALS Ice Bucket Challenge HIT CLOSE TO HOME". TMZ. 2014-08-21. נבדק ב-2018-08-21. "David Spade donates $100,000 to mental health organization following Kate's death". ABC_News. 2018-06-14. נבדק ב-2018-08-21. Bitette, Nicole (6 ביוני 2017). "David Spade's Beverly Hills home robbed of nearly $80G in cash and jewelry". The New York Daily News. נבדק ב-21 באוגוסט 2018. {{cite news}}: (עזרה) Bitette, Nicole (30 בנובמבר 2000). "David Spade Attacked by Employee". abc news. נבדק ב-21 באוגוסט 2018. {{cite news}}: (עזרה) Brenda Hillegas, David Spade’s book, “Almost Interesting” is so much more, thelaughbutton, ‏26 באוקטובר 2015 David Spade Creates and Performs A Polaroid Guy in a Snapchat World for Audible, businesswire, ‏19 ביולי 2018 M.B. ROBERTS, Go Ahead and Laugh at David Spade, parade, ‏13 ביולי 2018